Document ID: 32011R0102

A BIZOTTSÁG 102/2011/EU RENDELETE
(2011. február 4.)
a 2007/2/EK európai parlamenti és tanácsi irányelv téradatkészletek és -szolgáltatások interoperabilitására vonatkozó rendelkezéseinek végrehajtásáról szóló 1089/2010/EU rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Közösségen belüli térinformációs infrastruktúra (INSPIRE) kialakításáról szóló 2007. március 14-i 2007/2/EK európai parlamenti és tanácsi irányelvre (1) és különösen annak 7. cikke (1) bekezdésére,
mivel:
(1)
A 2007/2/EK európai parlamenti és tanácsi irányelvnek a téradatkészletek és -szolgáltatások interoperabilitása tekintetében történő végrehajtásáról szóló 2010. november 23-i 1089/2010/EU bizottsági rendelet (2) megállapítja a téradatkészletek interoperabilitására vonatkozó technikai előírásokat, ideértve a térobjektum-típusok és az adattípusok attribútumaihoz és asszociációs szerepeihez használandó kódlisták meghatározását is.
(2)
Az 1089/2010/EU rendelet előírja, hogy a kódlistatípussal rendelkező térobjektum-típusok vagy adattípusok attribútumai vagy asszociációs szerepei csak olyan értékeket vehetnek fel, amelyek az adott kódlista szerint érvényesek.
(3)
Az 1089/2010/EU rendeletben meghatározott kódlisták megengedett értékei szükségesek az említett rendeletben megállapított követelmények végrehajtásához, ezért azokat az említett rendeletben is meg kell határozni.
(4)
Az ebben a rendeletben szereplő kódlistaértékek kidolgozása a felhasználói igények, a referenciaanyagok, az érintett uniós politikák és tevékenységek, a megvalósíthatóság, a várható költség és haszon arányossága, az érdekelt felek bevonása, a konzultáció és a nemzetközi szabványok tekintetében azonos elvek alapján történt, mint az 1089/2010/EU bizottsági rendeletben megállapított egyéb technikai előírások kidolgozása.
(5)
Az 1089/2010/EU rendeletet ezért ennek megfelelően módosítani kell.
(6)
Az e rendeletben előírt intézkedések összhangban vannak a 2007/2/EK irányelv 22. cikke által létrehozott bizottság véleményével,
ELFOGADTA EZT A RENDELETET:
1. cikk
Az 1089/2010/EU rendelet az alábbiak szerint módosul:
1.
A 4. cikk az alábbiak szerint módosul:
a)
A (3) bekezdés helyébe a következő szöveg lép:
„(3) A térobjektum-típusok vagy adattípusok attribútumaiban vagy asszociációs szerepeiben használt felsorolásoknak és kódlistáknak meg kell felelniük a II. mellékletben foglalt fogalommeghatározásoknak, valamint tartalmazniuk kell az abban megállapított értékeket. A felsorolási és kódlistaértékek nyelvsemleges számítógépes mnemonikus kódok.”
b)
A (4) bekezdést el kell hagyni.
2.
A 6. cikk az alábbiak szerint módosul:
a)
Az (1) bekezdés a) pontja helyébe a következő szöveg lép:
„a)
olyan kódlisták, amelyeket a tagállamok nem bővítenek;”
b)
A (3) bekezdés helyébe a következő szöveg lép:
„(3) A térobjektum-típusok vagy adattípusok azon attribútumai vagy asszociációs szerepei, amelyek típusa a 6. cikk (1) bekezdésének a) pontjában meghatározott kódlista, csak az adott kódlistához meghatározott listákból vehetnek fel értékeket.
A térobjektum-típusok vagy adattípusok azon attribútumai vagy asszociációs szerepei, amelyek típusa a 6. cikk (1) bekezdésének b) pontjában meghatározott kódlista, csak olyan értékeket vehetnek fel, amelyek a kódlistát kezelő regiszter szerint érvényesek.”
3.
Az I. melléklet e rendelet I. mellékletének megfelelően módosul.
4.
A II. melléklet e rendelet II. mellékletének megfelelően módosul.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. február 4-én.

Labels: 7
12
3
16